OzLabs/hebrew-wiki-articles huggingface dataset:
Inside Out (שיר של קמילה קביו)

Inside Out (בעברית: מבפנים החוצה) הוא שיר שהוקלט על ידי הזמרת-יוצרת האמריקאית-קובנית קמילה קביו, מתוך אלבום האולפן הראשון שלה, Camila.<ref name=":0"></ref> השיר יצא לאור ב-12 בינואר 2018, על ידי חברות התקליטים אפיק רקורדס וסייקו מיוזיק, ביחד עם שאר שירי האלבום.<ref name=":0" /> "Inside Out" הוא שיר פופ לטיני, המבוצע באנגלית וספרדית.<ref name=":0" />

השיר הגיע למקום ה-92 במצעד הסינגלים שבפורטוגל.<ref></ref>

== רקע וכתיבה ==
השיר נכתב על ידי קמילה קביו, בריטני האזארד, פרנק דוקס, לואי בל, טיילר ויליאמס וקאן גונשברק והופק על ידי פרנק דוקס, טי-מינוס ולואי בל.<ref name=":0" /> באטלנטיק ביקרו את השיר בצורה חיובית, תוך שהחמיאו לשירתה של קביו.<ref></ref> במגזין רולינג סטון סקרו את השיר גם כן, תוך שהשוו אותו ל-"She Loves Control", שנכלל ב-Camila, גם כן.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.<ref></ref>

== וידאו קליפ ==
האודיו הרשמי של השיר פורסם ב-12 בינואר 2018, בערוץ היוטיוב הרשמי של קמילה קביו וזכה להצלחה כאשר צבר למעלה מ-8.3 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|12 בינואר 2018
|הזרמת מוזיקה • הורדה דיגיטלית
|אפיק • סייקו
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי קמילה קביו
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי סטארה
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי קמילה קביו
לנאקספו

דגם של Expoforum בלנאקספו
לנאקספו (ברוסית: Ленэкспо) הוא מתחם תערוכות בסנקט פטרבורג שבצפון רוסיה, ממוקם בקצה הדרום מערבי של האי וסילייבסקי ברובע גאבן ההיסטורי שלחופי המפרץ הפיני. זהו אחד ממרכזי התערוכות הגדולים ברוסיה ונחשב לגדול ביותר במחוז הפדרלי הצפון מערבי לפני פתיחת מתחם אקספופורום<ref></ref> בגבעות פולקובו ברובע ההיסטורי של פולקובסקויה.

מאז 2020, מהווה בית חולים שדה לחולי קורונה.

== היסטוריה ==
התוכניות הראשונות לפיתוח חלק זה של האי וסילייבסקי, שבו נמצא כיום מתחם התערוכות, מתוארכות לעשור הראשון של המאה ה-20. לפני מהפכת 1917 תוכנן לבנות כאן בניינים לאקדמיה למדעים: בניין מגורים, מכון לומונוסוב ואנדרטה לזכר לומונוסוב. בהמשך תוכנן לארח תערוכה בהיקף נרחב של התערוכה הבינלאומית להמצאות ושיפורים. עם זאת, פרויקטים אלה לא יושמו בשל המצב הפוליטי והכלכלי הקשה במדינה.

הרעיון ליצור מתחם תערוכות באי וסילייבסקי הוחזר באמצע המאה ה-20. הוחלט לערוך כאן תערוכה בינלאומית "אינריבפרום-68". בשנת 1963 נוספה לאי שטח נוסף, עליו בשנת 1968 נחנכו ביתני לנאקספו. בשנים שלאחר מכן הפכה לנאקספו למקום קבע לאירועים ותערוכות שונות בעיר לנינגרד.

בשנות ה-80 של המאה ה-20 נבנה ביתן תערוכות חדש בן שלוש מפלסים עם אולם כנסים ומסעדה לתערוכת אינריבפרום-90.

ב-1 בנובמבר 2011 רכשה אקסופורום את כל תחום התערוכות והסימנים המסחריים של לנאקספו, וגם שכרה את מתחם התערוכות עצמו עד 2014.<ref></ref><ref>[http://www.dp.ru/a/2011/10/31/Generalnij_direktor_Len Интервью бывшего генерального директора С. Алексеева]></ref>

בשנת 2014, ליד נמל התעופה פולקובו והעיר פושקין בגבעות פולקובו ברובע פולקובסקויה ההיסטורי, הושק מרכז כנסים ותערוכות חדש של אקספופורום, שנועד להחליף את לנאקספו המיושן.<ref></ref>

לנאקספו היה מקום האירוח של פורום סנקט פטרבורג הבינלאומי לכלכלה בשנים 1997–2015.

במהלך מגפת הקורונה ברוסיה, באביב 2020, תוך שבועיים בלבד, הוצב מתחם התערוכות לנאקספו לבית חולים שדה, לקליטת חולי קורונה. בשל עומס היתר על מערכת הבריאות המקומית. לכן ב-18 ביוני 2020, מושל סנקט פטרבורג אלכסנדר בגלוב הודיע כי חלק ממיטות האשפוז במתחם יצוידו מחדש לקליטת חולים בדרגת חומרה בינונית. בסך הכל נפרסו 2,500 מיטות.<ref></ref>

== קישורים חיצוניים ==

* 
* [http://www.expoforum-center.ru מרכז אקספופורום]

== הערות שוליים ==

קטגוריה:סנקט פטרבורג: כלכלה
קטגוריה:סנקט פטרבורג: מבנים
קטגוריה:סנקט פטרבורג: אולמות קונצרטים
קטגוריה:מרכזי תערוכות, ירידים וכנסים
קטגוריה:סנקט פטרבורג: חברות
קטגוריה:סנקט פטרבורג: בתי חולים
Be Alright (שיר של דין לואיס)

"Be Alright" הוא סינגל של הזמר-יוצר האוסטרלי דין לואיס. השיר יצא ב-29 ביוני 2018 כסינגל מוביל מתוך אלבום האולפן הבכורה של לואיס, A Place We Knew.<ref></ref>

נכון לאוקטובר 2021, השיר הושמע למעלה מ-1.1 מיליארד פעמים בספוטיפיי.<ref></ref>

== וידאו קליפ ==
הווידאו קליפ של השיר, שצולם במקסיקו סיטי וביום על ידי ג'סי היל, יצא לראשונה ב-12 ביולי 2018.<ref></ref> נכון לאוקטובר 2021, הווידאו קליפ נצפה למעלה מ-170 מיליון פעמים.<ref></ref>

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
! rowspan="3" |2018
| rowspan="3" |פרסי ARIA
|הוצאת השנה
|
|-
|שיר השנה
|
|-
|וידאו קליפ של השנה
|
|-
!2019
| rowspan="2" |פרסי APRA
|שיר פופ של השנה
|
|-
!2021
|השיר האוסטרלי המבוצע ביותר
|
|}

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה ×11
|770,000
|-
!אוסטריה (IFPI Austria)
|פלטינה
|30,000
|-
!בלגיה (BEA)
|פלטינה ×2
|80,000
|-
!קנדה (Music Canada)
|פלטינה ×6
|480,000
|-
!דנמרק (IFPI Denmark)
|פלטינה ×3
|270,000
|-
!צרפת (SNEP)
|פלטינה
|200,000
|-
!גרמניה (BVMI)
|פלטינה
|400,000
|-
!איטליה (FIMI)
|פלטינה
|50,000
|-
!ניו זילנד (RMNZ)
|פלטינה ×2
|60,000
|-
!נורווגיה (IFPI Norway)
|פלטינה ×4
|240,000
|-
!פורטוגל (AFP)
|פלטינה ×2
|20,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|פלטינה ×2
|2,000,000
|-
! colspan="3" |סטרימינג
|-
!שוודיה (GLF)
|פלטינה ×4
|32,000,000
|}

== היסטוריית יציאות לאור ==
{| class="wikitable"
! מדינה
! תאריך
! פורמט
! חברת תקליטים
|-
!אוסטרליה
| 29 ביוני 2018
| הורדה דיגיטלית, הזרמת מוזיקה
| איילנד רקורדס אוסטרליה, יוניברסל מיוזיק אוסטרליה
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי דין לואיס
קטגוריה:שירים באנגלית
קטגוריה:שירים שנכתבו על ידי דין לואיס
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים האוסטרלי
שרי שאנן

שרי שאנן הוא קצין צה"ל במילואים בדרגת אלוף-משנה, פיקד על בית הספר לתותחנות שדה ושימש נספח צה"ל בשווייץ עם אחריות ליוון ואיטליה.
כיום משמש כסמנכ״ל בכיר במטה אלביט מוביל את השיווק והפיתוח העסקי במספר מדינות אירופה.

== ביוגרפיה ==
שאנן התגייס לחיל התותחנים בפברואר 1973 והוכשר כמשנה טכני. לאחר קורס קציני חת"ם שירת בגדוד 402. הוא היה חבר במשלחת צה"ל לארצות הברית לקראת קליטת טילי הלאנס ושירת בגדוד המנפץ. לאחר מכן עבר לגדוד 411, שירת בתפקידי הדרכה בביסל"ת בהם ראש ענף מפקדים ומפקד קורס קציני שיתוף ארטילרי, וסיים תואר ראשון במדע המדינה באוניברסיטת בר-אילן. בשנים 1984–1986 פיקד על גדוד 411. לאחר מכן מונה לסגן מפקד אגד ולמפקד עוצבת התקומה, אגד ארטילרי במילואים. ב-1993 מונה למפקד ביסל"ת, בתקופתו הועבר בסיס הטירונים של התותחנים משבי שומרון לשבטה. בהמשך שירותו שימש מפקד התותחנים הפיקודי של פיקוד המרכז. ב-1999 מונה לנספח צה"ל בשווייץ עם אחריות ליוון ואיטליה וכיהן בתפקיד עד שחרורו ב-2003.

לאחר שחרורו כיהן כסמנכ"ל שיווק אירופה בחברת אלישרא.

כיום משמש כסמנכ״ל בכיר במטה אלביט מערכות. מוביל את הפיתוח העסקי, השיווק והאסטרטגיה במספר מדינות אירופה.

==הערות שוליים==

קטגוריה:מפקדי תותחנים פיקוד המרכז
קטגוריה:מפקדי בית הספר לתותחנות שדה
קטגוריה:מפקדי אגד ארטילרי 213
קטגוריה:אלופי-משנה בצה"ל
קטגוריה:נספחים צבאיים ישראלים בשווייץ
קטגוריה:ישראלים שנולדו במאה ה-20
קטגוריה:מפקדי עוצבת התקומה
יואנסוס

יואנסוס (בלטינית: Iohannes; המאה ה-4 – יוני או יולי 425) היה קיסר האימפריה הרומית המערבית בין השנים 423–425.

במותו של קיסר רומא המערבית, הונוריוס, קיסר רומא המזרחית תאודוסיוס השני היסס בלהכריז על מות דודו. בזמן שברומא המערבית הייתה באינטררגנום, קסטינוס אשר היה פטריקיוס בתקופתו של הונוריוס הכתיר אדם בשם יואנסוס כקיסר.

== ביוגרפיה ==
יואנסוס בזמן הפיכתו לקיסר היה פריסימסריוס נוטריורום (primicerius notariorum) או עובד ציבור. ההיסטוריון פרוקופיוס תיאר אותו כ"עדין, בעל מימון רב ובעל יכולת לבצע מעשים אמיצים". ובניגוד לשושלת התאודוסיאנית גילה יואנסוס סבלנות אל כל זרמי הנצרות.

כבר מהכתרתו, היה מעמדו של יואנסוס כקיסר לא יציב. בגאליה הפרפקט הפרטוריאני של יואנסוס נרצח לאחר מרידה של החיילים, ובאפריקה גנרל בשם בוניפטיוס עצר צי שסחב תבואה שהיה אמור להגיע לרומא.

"אירועי שלטונו של יואנסוס לא ברורים כמו מקורו", כותב ג'ון מתיוס, ולאחר מכן מספק רשימה של פעולותיו הידועות של השליט בפסקה אחת. יואנסוס הוכרז ברומא ומשחקים פראטוריאנים סופקו. לאחר מכן העביר יואנסוס את בסיס הפעילות שלו לרוונה, בידיעה שהאימפריה המזרחית תפגע מכיוון זה. יש אזכור למסע נגד אפריקה, אך גורלה, שנחשב ללא הצלחה, אינו מתועד. בגאליה נראה שהוא הגיש אנשי דת לבתי משפט חילוניים.

יואנסוס קיווה שיוכל להגיע להסכם עם הקיסר במזרח, אך כאשר תאודוסיוס השני העלה את בן דודו ולנטיניאנוס השלישי, קודם לקיסר, לאחר מכן לאוגוסטוס (ללא ספק מהשפעת אמו של ולנטיניאנוס גאלא פלקידיה), הוא ידע שהוא יכול היה לצפות רק למלחמה. בסוף שנת 424, נתן לאחד מעוקביו הצעירים והמבטיחים ביותר, אטיוס, משימה חשובה. אטיוס, מושל הארמון באותה תקופה, נשלח להונים, איתם חי כבני ערובה קודם לכן, כדי לבקש עזרה צבאית.

בזמן שאטיוס נעדר, צבא האימפריה המזרחית עזב את סלוניקי לכיוון איטליה, ועד מהרה חנה באקוויליה. למרות שהמקורות העיקריים מציינים כי רוונה נפלה לתקיפתם – יוחנן מאנטיוכיה סיפר כי רועה צאן הוביל את צבאו של הגנרל אספר בבטחה בין הביצות שהגנו על העיר. סטיוארט אוסט סבור כי אביו של אספר, ארדבוריוס, שנתפס על ידי יואנסוס,שכנע את חיל המצב של רוונה לבגוד בעיר. הקיסר יואנסוס הובא לאקוויליה שם תחילה נחתכה ידו, אחר כך הוא הוצג לאנשים רכוב על חמור בהיפודרום כעלבון. לאחר עלבונות ופציעות נוספות, נערף ראשו של יואנסוס בסביבות יוני 425.

שלושה ימים לאחר מותו של יואנסוס, שב אטיוס בראש צבא הוני גדול. לאחר התכתשויות, פלקידיה, בנה ולנטיניאנוס ואטיוס הגיעו להסכמה שביססה את הנוף הפוליטי של האימפריה הרומית המערבית לשלושים השנים הבאות. ההונים שולמו ונשלחו הביתה, בעוד אטיוס קיבל את התפקיד מגיסטר מיליטום. ההיסטוריון אדריאן גולדסוורת'י כתב כי "נדרשה מערכה מאומצת של גורמים חזקים של הצבא והצי המזרח-רומאי, בנוסף למינון הוגן של בגידה", כדי להביס את יואנסוס.

== קישורים חיצוניים ==

קטגוריה:קיסרי רומא
קטגוריה:אישים שהוצאו להורג
קטגוריה:נפטרים ב-425
עמית גיא

עמית גיא הוא קצין צה"ל בדרגת אלוף-משנה, כיהן בעבר כמפקד בית הספר לתותחנות שדה.<ref></ref>.

== ביוגרפיה ==
גיא התגייס ב-1998 לחיל התותחנים ושירת כלוחם וכקצין במערכי החיל. הוא שירת ביחידה 5252 (יחידת הכטב"מים של החיל) ושימש בה קצין אג"ם, הוא מונה להקים את הפלוגה הייעודית ביחידה של כטב"מים טקטיים (לימים "רוכב שמיים") ופיקד עליה במבצע עופרת יצוקה עת השתתפה בלחימה ברצועת עזה. שימש קצין אג"ם של עוצבת עמוד האש, ב-2014 קודם לדרגת סא"ל ומונה למפקד גדוד 411 באגד ארטילרי 282, תפקיד בו שימש עד 2016. לאחר מכן שימש קצין אג"ם של חיל התותחנים. כאלוף-משנה שימש מפקד מרכז איסוף ותמרון באש במל"י. באוגוסט 2021 מונה למפקד ביסל"ת.

==הערות שוליים==

קטגוריה:מפקדי בית הספר לתותחנות שדה
קטגוריה:אלופי-משנה בצה"ל
קטגוריה:ישראלים שנולדו במאה ה-20
הר פיירווד'ר (אנטארקטיקה)

הר פיירווד'ר (באנגלית: Mount Fairweather) הוא הר נישא בהרי המלכה מוד, באזור חוף אמונדסן של שטח חסות רוס, שבאנטארקטיקה.

גובהו של ההר 1,865 מטרים מעל פני הים. הר פיירווד'ר הוא ההר ה-1,357 בגובהו באנטארקטיקה.

ההר מתנשא מעל ראשו של קרחון סומרו.

ההר ממוקם 7 קילומטרים צפונית-מזרחית מהר שוויל.

== היסטוריה ==
=== מקור השם ===

שמו של ההר ניתן לו על ידי הקבוצה הדרומית של משלחת הסקר הגאולוגי האנטארקטי של ניו זילנד, שנערכה בעונת המחקר (הקיץ האנטארקטי) 1963 – 1964.

כאשר משלחת הסקר חקרה את אזור ההר, היה מזג האוויר טוב במיוחד, באופן יוצא דופן, ומכאן שמו של ההר.

"פיירווד'ר" (Fairweather) באנגלית משמעו "מזג אוויר נוח" או "מזג אוויר נאה".

== לקריאה נוספת ==

<div class="mw-content-ltr">• Paulsen, T. S., Encarnación, J., Grunow, A. M., Stump, E., Pecha, M., & Valencia, V. A. (2018), [https://repository.arizona.edu/bitstream/handle/10150/627885/697036.pdf?sequence=1&isAllowed=y Correlation and Late-Stage Deformation of Liv Group Volcanics in the Ross-Delamerian Orogen, Antarctica, from New U-Pb Ages.], The Journal of Geology, 126(3), 307-323</div>

<div class="mw-content-ltr">• Anne Grunow, John Encarnacion, and Tim Paulsen, [https://www.nsf.gov/geo/opp/antarct/ajus/nsf9828/9828html/a9.htm New geologic constraints on basement rocks from the Shackleton Glacier region], Byrd Polar Research Center, Ohio State University, Columbus, Ohio 43210</div>

== קישורים חיצוניים ==
* [https://adam.antarcticanz.govt.nz/nodes/view/21289 הר פיירווד'ר] באתר הגאזט האנטארקטי של ממשלת ניו זילנלד
* [https://data.aad.gov.au/aadc/gaz/scar/search_names_action.cfm?search_text=4434&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פיירווד'ר] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-fairweather-antarctica/ הר פיירווד'ר] באתר peakery (מרחקים לאתרים סמוכים)

== הערות שוליים ==

פיירווד'ר
פיירווד'ר
Follow Your Fire

"Follow Your Fire" הוא סינגל של הלהקה האירית קודאליין. השיר יצא, על ידי בי-יוניק רקורדס, ב-23 במרץ 2018 כסינגל השני מתוך אלבום האולפן השלישי של הלהקה, Politics of Living.<ref name="iTunes"></ref> השיר נכתב על ידי קודאליין, ג'וני מקדייד וסטיב מק והופק על ידי סטיב מק.

נכון לאוקטובר 2021, השיר הושמע למעלה מ-56 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל יצא לראשונה בערוץ היוטיוב של הלהקה ב-23 במרץ 2018. נכון לאוקטובר 2021, הווידאו קליפ נצפה למעלה מ-29 מיליון פעמים.<ref></ref>

== מיקומי שיא ==

== היסטוריית יציאות לאור ==
{| class="wikitable sortable plainrowheaders"
!אזור
!תאריך
!פורמט
!חברת תקליטים
|-
! scope="row" | עולמי
| 23 במרץ 2018
| הורדה דיגיטלית
| בי-יוניק רקורדס
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי קודאליין
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:בלדות פופ
קטגוריה:בלדות רוק
קטגוריה:שירי פופ רוק
Musik

"Musik" (בעברית: "מוזיקה") הוא סינגל שהוקלט על ידי הזמרת האוסטרית מריאנה מנדט, וייצג את אוסטריה באירוויזיון 1971. השיר נכתב על ידי ריצ'רד שונהרז ומנואל ריגוני, ובוצע בשפה הגרמנית.

== על השיר ==
בשנת 1971 בחרה רשות השידור האוסטרית את מנדט לייצוג המדינה בתחרות האירוויזיון, שהתקיימה בעיר דבלין. שמו של השיר רומז על תוכנו, שכן הוא חג סביב מוזיקה, צלילים וכלי נגינה. אולם בביצועה, מנדט מדגישה את ההיבט המסחרי של תעשיית המוזיקה המודרנית, המצועצעת והמבזה.

== באירוויזיון ==
ב-3 באפריל 1971 בוצע השיר על ידי מנדט באירוויזיון. הוא שובץ ראשון בסדר ההופעות, לפני מלטה. בסופה של התחרות דורג במקום ה-16 עם 66 נקודות.

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי אירוויזיון 1971
קטגוריה:שירי אוסטריה באירוויזיון
קטגוריה:שירים בגרמנית
קטגוריה:שירים על מוזיקה
קטגוריה:סינגלים בהוצאת קולומביה רקורדס
מרקיניוס (2003)

מרקוס ויניסיוס אוליביירה אלנקר (בפורטוגזית: Marcus Vinicius Oliveira Alenca; נולד ב-7 באפריל 2003 בברזיל), המוכר בקיצור כמרקיניוס (Marquinhos), הוא כדורגלן ברזילאי המשחק בעמדת קשר הכנף בקבוצת נאנט מהליג 1.

== קריירת מועדונים ==
=== סאו פאולו ===
מרקיניוס גדל במחלקת הנוער של סאו פאולו. ב-11 ביולי 2021 ערך את הופעת הבכורה שלו במועדון, בניצחון 0–1 על באהיה במסגרת המחזור ה-11 בליגת העל הברזילאית לעונת . ב-14 ביולי ערך את הופעת הבכורה שלו בגביע ליברטדורס, בתיקו 1-1 נגד ראסינג קלוב במסגרת המשחק הראשון בשלב שמינית הגמר של הטורניר לעונת 2021. ב-21 ביולי הבקיע את שער הבכורה שלו במועדון, בניצחון 1–3 על ראסינג קלוב במסגרת משחק הגומלין בשלב שמינית הגמר של הטורניר.

=== ארסנל ===
ב-13 ביוני 2022 חתם מרקיניוס על חוזה ארוך טווח בארסנל. ב-31 בינואר 2023 הושאל לנוריץ' סיטי עד לסוף העונה. ב-12 באוגוסט 2023 הושאל לנאנט לעונה אחת.

== נבחרות ברזיל ==
שיחק בשתי נבחרות הנערים של ברזיל עד גיל 16 ועד גיל 17.

שיחק במדי נבחרת ברזיל בכדורגל עד גיל 20 במונדיאליטו 2023, שם הגיעה הנבחרת לרבע הגמר והודחה על ידי נבחרת ישראל בכדורגל עד גיל 20.

== תארים ==
ארסנל

* מגן הקהילה: 2023

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני סאו פאולו
קטגוריה:כדורגלני ארסנל
קטגוריה:כדורגלני נוריץ' סיטי
קטגוריה:כדורגלני נאנט
קטגוריה:ברזילאים שנולדו ב-2003
Brother

"Brother" (בעברית: אח) הוא סינגל של הלהקה האירית קודאליין. הוא נכתב על ידי ג'ייסון בולנד, וינסנט מיי, קורי סנדרס, ג'ון מגווייר, מארק פרנדרגסט, אלכס דייוויס וסטיבן גריגן, והופק על ידי טו אינץ' פאנץ וסטיבן האריס. השיר יצא, על ידי בי-יוניק רקורדס, ב-23 ביוני 2017, כסינגל מוביל מתוך אלבום האולפן השלישי של הלהקה Politics of Living.<ref></ref>

השיר הגיע למקום השמיני במצעד 20 הסינגלים המקומיים באירלנד.

נכון לאוקטובר 2021, השיר הושמע למעלה מ-139 מיליון פעמים בספוטיפיי.<ref></ref>

== הוצאה וקידום ==
ב-15 ביוני 2017, הלהקה הוציאה טיזר לשיר, יחד עם תאריך הוצאתו ושמו.<ref></ref>

== וידאו קליפ ==
הווידאו קליפ, שבוים על ידי סטיבי ראסל, יצא בערוץ היוטיוב של הלהקה ב-23 ביוני 2017. נכון לאוקטובר 2021, הווידאו קליפ נצפה למעלה מ-52 מיליון פעמים.<ref></ref>

רובין מאריי, מ-Clash, תיאר את הווידאו קליפ כ-"פרשה מרגשת, נוגעת ללב, רגשית ישירה, שנכנסת לגרעין השיר".<ref name="Clash"></ref> רוב קופסי, מחברת המצעדים הרשמית, הגדיר את הווידאו קליפ כ-"רגשי".<ref name="Official"></ref>

== ביקורת ==
רובין מאריי, מ-Clash, כתב כי: "ל-'Brother' יש את כל המרכיבים המרכזיים של קודאליין - מילים מרגשות ומקהלה דואגת". רוב קופסי, מחברת המצעדים הרשמית, אמר כי ההפקה של טו אינץ' פאנץ וסטיבן האריס היא "הפקה חדשה", וכתב שהשיר הוא "[השיר] המרגש והרגשי של קודאליין שכנראה כבר תכירו".

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!שווייץ (IFPI Switzerland)
|פלטינה
|20,000
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי קודאליין
קטגוריה:שירים באנגלית
לאסינה סינאיוקו

לאסינה סינאיוקו (בצרפתית: Lassine Sinayoko; נולד ב-8 בדצמבר 1999 בבמקו שבמאלי) הוא כדורגלן מאלי המשחק בעמדת החלוץ בקבוצת אוסר ובנבחרת מאלי.

== קריירת מועדונים ==
סינאיוקו החל לשחק בקבוצת המילואים של אוסר בשנת 2017. ב-29 ביוני 2019 חתם על חוזה מקצועני ראשון במועדון. ב-10 באפריל 2021 ערך את הופעת הבכורה שלו בקבוצה הראשונה של המועדון, בניצחון 0–4 על ניור במסגרת המחזור ה-32 בליגה הצרפתית השנייה לעונת . בסך הכל ערך שתי הופעות ליגה בעונה זו.

== קריירה בינלאומית ==
ב-16 באוגוסט 2021 זומן סינאיוקו לראשונה לסגל נבחרת מאלי. ב-6 בספטמבר הוא ערך את הופעת הבכורה שלו בנבחרת, בתיקו 0-0 נגד נבחרת אוגנדה במסגרת מוקדמות מונדיאל 2022.

נכלל בסגל נבחרת מאלי לטורניר גביע אפריקה לאומות 2023.

==קישורים חיצוניים==

== הערות שוליים ==

קטגוריה:כדורגלנים מאלים
קטגוריה:חלוצי כדורגל מאלים
קטגוריה:כדורגלני אוסר
קטגוריה:כדורגלני נבחרת מאלי
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:מאלים שנולדו ב-1999
ריצ'רד פול אוונס

ריצ'רד פול אוונס (באנגלית: Richard Paul Evans; נולד ב-11 באוקטובר 1962) הוא סופר אמריקאי שספריו נכנסו לרשימת רבי-המכר של הניו יורק טיימס.

ריצ'רד פול אוונס נולד בגדל בסולט לייק סיטי. הוא סיים אוניברסיטת יוטה בשנת 1964 והחל לעבוד בתחום הפרסום. בזמן הפנוי הוא כתב סיפורי חג מולד לילדים. ריצ'רד פול אוונס לא הצליח למצוא סוכן שיוציא לאור את הספר ולכן הוציא לאור את הספר באופן עצמאי בשנת 1993. הספר זכה להצלחה מקומית.

בשנת 1994 הספרו The Christmas Box hit #2 נכלל ברשימת רבי-המכר של הניו יורק טיימס. הוא חתם על חוזה עם "סיימון אנד שוסטר" ששלמו לו 4.2 מיליון $ על הספרים העתידיים. בשנת 1995 יצאה לאור מחדש את ספרו הראשון הוא הגיע למקום הארשון ברשימת ניו יורק טיימס. באותה שנה על בסיס הספר צולם סרט בו השתתפו ריצ'רד תומאס ומורין או'הרה.

בשנת 1996 על בסיס ספרו Timepiece צולם סרט טלוויזיה ובהמשך צולמו סרטים נוספים. בשנת 2011 הוא פרסם ספר "הרפתקאותיו של מייקל ויי: האסיר מתא 25" שהיה הספר הראשון בסדרה של מייקל ויי. בסדרה זו נכתבו שבעה ספרים.

בשנת 2022, ספרו "יומנה של נואל" עובד לסרט של נטפליקס. 

ריצ'רד אוונס כתב יותר מ-40 ספרים, שעיקר מבוססים על נושאי נוצרות וערכי המשפחה. הספרים זכו במספר פרסים.

==קישורים חיצוניים==
* 

* [https://www.simonandschuster.com/authors/Richard-Paul-Evans/706373 רשימת ספרים ופרסים באתר שלסיימון אנד שוסטר]

קטגוריה:בוגרי אוניברסיטת יוטה
קטגוריה:סופרי ילדים ונוער אמריקאים
קטגוריה:אמריקאים שנולדו ב-1962
לימוד מקרא בלילה

לימוד מקרא במהלך הלילה נאסר בידי חלק מהמקובלים, ובראשם האר"י, ובידי הפוסקים שהושפעו מהם. לשיטה זו, את התורה שבכתב יש ללמוד רק במהלך היום, ואילו בלילה יש ללמוד תורה שבעל פה בלבד. טעמיו של האיסור מעוגנים בקבלה ובתורת ארבעת העולמות.

== מקור האיסור ==
מקור האיסור הוא בכתבי האר"י שכתב תלמידו רבי חיים ויטאל:

עוד קודם לאר"י, כתב רבי מנחם רקנאטי שתורה שבכתב יש ללמוד ביום ותורה שבעל פה בלילה. אולם, הוא אינו מזכיר נימוק קבלי לקביעה זו, ומבסס אותה על מדרש פרקי דרבי אליעזר המספר שמשה רבנו למד בהר סיני את התורה שבכתב בימים ואת התורה שבע"פ בלילות:

== סימוכין ==
האחרונים מצאו לקביעת האר"י סימכין ורמזים שונים בדברי חז"ל במדרשים:
* בתרגום הארמי לשיר השירים על הפסוק "דודי צח ואדום": "בכן שריאת כנישתא דבית ישראל למשתעי בשבחיה דמרי עלמא, וכן אמרת, רעותי למפלח ביממא דעטיף באצטלא כתלג חיור, ועסיק בעשרים וארבע ספרין דאורייתא ופתגמי נבואה וכתיבי. ובלילה עסיק בשיתא סדרי משנה.
* במדרש תנחומא (סוף פרשת כי תשא סימן לו) .
* פרקי דרבי אליעזר (פרק מו): .

== בהלכה ==
הברכי יוסף הזכיר איסור זה, המשנה ברורה לא הביא את האיסור בספר עצמו, אך בשער הציון נאמר: "כתב בבה"ט שאין לקרוא מקרא בלילה, ובפמ"ג משמע דיכול לקרוא מקרא". בסיום דבריו הוא כותב כך: .

מספר פוסקים סברו שאיסור זה נסתר ממעשים המוזכרים בתלמוד, ועל כן אין הלכה כהאר"י.

הראי"ה קוק (כמו גם פוסקים נוספים) העיר כי לא ראוי שחומרא באיסור זה תגרום לביטול תורה:
.

== הכלול באיסור זה ==
רבים כתבו שהאיסור נאמר רק למי שבקיא בתורה שבעל פה ויכול ללמוד אותה בלילה במקום מקרא, אך מי שאינו יודע ללמוד אלא מקרא יכול ללמוד מקרא בלילה, ועדיף שלא לגרום לביטול תורה.

פוסקים רבים הגבילו את זמן האיסור: בליל שבת ויום טוב התירו כל הפוסקים ללמוד מקרא. בדברי האר"י נכתב שבליל שישי מותר לקרא כ"ו פסוקים של חק לישראל, והיסוד ושורש העבודה (שָם) למד מכך שכלל האיסור אינו אמור בליל שישי, הרב יעקב משה הלל חלק על דבריו וכתב שההתר הוא רק לפסוקים אלו. יש שהתירו גם במוצאי שבת, לכל הפחות עד לאחר מלווה מלכה. המלבי"ם כתב שמותר ללמוד מקרא אף בליל חמישי. ברם הרב עובדיה יוסף והרב אליעזר ולדינברג הסבירו שכוונתו ליום חמישי בלילה, כלומר ליל שישי.

היסוד ושורש העבודה (שער הניצוץ פרק ב) התיר לקרא מקרא בצורה שמפרש לעצמו את הנלמד מילה במילה, פוסקים אחרים התירו גם כשמפרש בצורה כללית, הרב יעקב הלל ביאר שכשמפרש את הנלמד מוגדר כתורה שבעל פה.

הרש"ש כתב שבכלל האיסור אף נ"ך, היפה ללב כתב שאיסור זה נאמר רק על חמישה חומשי תורה ולא על נ"ך.

===תהלים===
מספר דעות נכתבו בספרי הפוסקים לגבי קריאת תהלים בלילה:
* רבי משה זכות כתב להתיר לקרוא תהלים בלילה.
* מספר פוסקים התירו לקרוא תהלים בלילה במניין.
* החיד"א הביא בשם הרש"ש שייתכן שיש להתיר לקרוא תהלים ויש להחמיר.
* רבי יעקב ניניו ורבי חיים פלאג'י כתבו שמותר לקרוא תהלים לאחר חצות הלילה, וכך הקלו פוסקי דורנו.

== לקריאה נוספת ==
* הרב עובדיה יוסף, שו"ת יביע אומר, חלק ו או"ח סימן ל.
* 

== הערות שוליים ==

קטגוריה:מצוות תלמוד תורה
קטגוריה:קבלה
שרמין שחריוואר

שרמין שחריוואר (בגרמנית: Shermine Shahrivar; נולדה ב-17 בספטמבר 1982) היא דוגמנית גרמניה ממוצא פרסי.

שרמין שחריוואר נולדה בטהראן. כאשר היא הייתה בת שנה המשפחתה עברה לגרמניה בה היא התגוררה עם אחיה. שחריוואן גדלה בגרמניה ודוברת חופשי גרמנית ופרסית. היא סיימה לימודי אוניברסיטה במדעי החברה.

בשנת 2004 שחריוואר זכתה בתואר מיס גרמניה ובעקבות כך נשלחה להשתתף בתחרויות מיס אירופה. בתחרות של שנת 2005 היא זכתה במקום הראשון (סגניתה הראשונה הייתה נציגת ארמניה לוסין טובמסיאן.

בעקבות זכייתה שחריוואר הוזמנה להנחות תוכנית טלוויזיה. היא למדה משחק במכון לי סטרסברג לתיאטרון ולקולנוע ושיחקה במספר סרטי קולנוע.

כל זה במקביל לקריירה כדוגמנית.

==קישורים חיצוניים==

* [https://web.archive.org/web/20140724152623/http://www.model-management.de/book/mai/shermine-shahrivar-963 פרופיל דוגמנות]

קטגוריה:דוגמניות גרמניות
קטגוריה:משתתפות בתחרות מיס אירופה
קטגוריה:גרמניות שנולדו ב-1982
בית הכנסת אל-מצריון

חזית בית הכנסת{{תמונה להחלפה}}
בית הכנסת אל-מצריון (נקרא גם בית הכנסת אל-אסתאד) היה בית כנסת בקהיר שבמצרים.

==בית הכנסת==
בית הכנסת נבנה בשכונת היהודים (חארת אל-יהוד) בקהיר. מועד בנייתו איננו ידוע, אך ההנחה היא כי הוא נבנה במאה ה-10. קיימות עדויות מהמאה ה-11 המתייחסות אליו כמבנה פעיל.

שם בית הכנסת, אל-מצריון, מעיד על חשיבות המקום לקהילת מצרים כולה. שמו האחר ניתן לו במאה ה-16, כנראה לאחר שב-1545 הורו השלטונות לסגור אותו וכך עמד 40 שנה, עד שב-1585 התיר השליט המקומי אברהים פאשא לפתוח אותו. כינויו של פאשא היה אל-אסתאד ("האדון") וכהוקרה למעשהו ניתן השם לבית הכנסת.

בית הכנסת שימש כמקום התפילה המרכזי והייצוגי של היהודים בשכונה. התקיימו בו תפילות מרכזיות ובו נכנסו לתפקידם רבני מצרים. על פי עדות מסוימת נשתמר בו כתב יד מיוחד של התורה, שנקרא "סמבטיון".

בית הכנסת היה מבנה מלבני בגובה של שתי קומות. חזיתותיו החיצוניות היו מעוצבות בפשטות. בשתי חזיתות האורך היו שתי שורות של ארבעה חלונות מקושתים (16 בסך הכל) ובהם תריסי עץ. בתוכו התנשאה מעל מפלס הקרקע גלריה בצורת האות ח', ששימשה כעזרת הנשים. 

במחצית המאה ה-19 שופץ בית הכנסת ובשלהי אותה מאה שופץ שוב. בשיפוצים אלו הוכנסו למבנה המקורי שלו מרכיבים אירופיים מודרניים שונים שניבנו בהדר רב. בין עמודי התמך של הגלריה נקבעו קשתות דקורטיביות. להיכל ניתנה צורה של חצי משושה ולבימה צורת מתומן, ובשניהם נקבעו עמודים ומעקות משיש. שני גרמי מדרגות קצרים העפילו אל הבימה והעמודים בה חוברו בלוחות שיש לכעין כתר מעליה. קשתות נקבעו גם מעל לעמודי ההיכל. אולם התפילה הואר בנברשות צבעוניות. על רצפת עזרת הנשים הונחו מחצלות ושטיחים.

מבנה בית הכנסת היה קיים עד 1975. באותו מועד נאלצה קהילת קהיר למכור אותו מסיבות כספיות. בהמשך נהרס המבנה ועל מקומו נבנה מבנה אחר.

==לקריאה נוספת==
* יורם מיטל, [https://kotar.cet.ac.il/KotarApp/Viewer.aspx?nBookID=8032254 אתרים יהודיים במצרים], ירושלים: מכון בן צבי לחקר קהילות ישראל במזרח, 1995

==הערות שוליים==

אל-מצריון
קטגוריה:מבנים שנהרסו
סידנהם אדוארדס

סידנהם אדוארדס (באנגלית: Sydenham Teast Edwards; 1768 – 8 בפברואר 1819) היה מאייר של צמחים, ציפורים ובעיקר נודע בפרסום ספר מאויר על גזעי כלבים בבריטניה.

== ביוגרפיה ==
אדוארדס נולד בשנת 1768 באוסק, מונמות'שייר, בנו של לויד פיטל אדוארדס, מנהל בית ספר ומנגן עוגב, ואשתו, מרי ריס, אחותו של הכומר, ריצ'רד ריס, שהשיא אותם ב-26 בספטמבר 1765. בנו הנוסף ריצ'רד ריס היה רופא מצטיין וכתב מספר עבודות בנושא רפואה.

לאדוארדס הצעיר היה כישרון מלידה לרישום וציור ובגיל 11 העתיק לוחות של ציורי צמחים להנאתו. מר דנמן ראה בשנת 1779 כמה מעבודותיו של אדוארדס. בהיותו חבר של הבוטנאי ויליאם קרטיס שפרסם כמה ספרים בוטניים וייסד מגזין בוטני חשוב, סיפר לו על הילד. קרטיס הכשיר את אדוארדס הן בוטניקה והן באיור בוטני.<ref>Davies, Raymond B. (2004). "Edwards, Sydenham Teast". Oxford Dictionary of National Biography. Oxford Dictionary of National Biography (online ed.). Oxford University Press</ref>

אדוארדס ייצר ציורי צמחים בקצב גדול: בין השנים 1787–1815 הוא ייצר למעלה מ-1,700 צבעי מים למגזין הבוטני בלבד. הוא אייר את האנציקלופדיה לגזעי כלבים בבריטניה שמכילה 1800 איורים של כלבים. כמו כן אייר במקביל כתבי עת בוטנאיים. הוא גם סיפק ציורים לאנציקלופדיות כמו Pantologia ו-Cyclopædia של ריס. הוא השלים מספר איורי תוכים בין השנים 1810–1812 שנרכשו על ידי אדוארד סמית-סטנלי, הרוזן מדרבי. אדוארדס נבחר כעמית האגודה הלינאית של לונדון בשנת 1804.<ref>Thomas, T. H. (1910). "Sydenham Edwards of Usk, painter and draughtsman of natural history". Transactions of the Cardiff Naturalists' Society. 43: 15–19.</ref>

עבודתו של אדוארדס עוררה השראה לקישוטי קרמיקה שנעשו על ידי מספר קדרים מרכזיים באותה תקופה.

הוא נקבר בכנסיית צ'לסי הישנה, לונדון.<ref></ref>

באנדרטת זיכרון בכנסייה בה נקבר, כתוב כי היה "מגדיר נאמן של הטבע, מעטים שווים לו, אף אחד לא הצטיין כמוהו". המצבה נהרסה בהפצצות במלחמת העולם השנייה, אך הוחלפה.<ref>Davies, Kevin L. (2001). "The life and work of Sydenham Edwards FLS, Welshman, Botanical and Animal Draughtsman 1768-1819". Minerva: The Journal of Swansea History. 9: 30–58.</ref>

== גלריה ==
<gallery mode="packed" heights="180">
קובץ:Sydenham Edwards03.jpg
קובץ:Sydenham Edwards04.jpg
קובץ:Sydenham Edwards66.jpg
קובץ:Sydenham Edwards57.jpg
קובץ:The Botanical Magazine, Plate 167 (Volume 5, 1792).png
קובץ:A waxwing (Ampelis garrulus). Coloured engraving, ca. 1808, Wellcome V0022190.jpg
קובץ:Iris florentina Sydenham Edwards.jpg
</gallery>

== קישורים חיצוניים ==

== הערות שוליים ==

קטגוריה:בוטנאים בריטים
קטגוריה:מאיירים בריטים
קטגוריה:מאיירים מדעיים
קטגוריה:מאיירים בוטניים
קטגוריה:בריטים שנולדו ב-1768
קטגוריה:בריטים שנפטרו ב-1819
שורש 93

שורש 93, או ניוּ בּוּ (בסינית: 牛部, פיניין: Niú bù) הוא השורש התשעים ושלושה של הכתב הסיני. פירושו "פרה", והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 233 תווים (מתוך 49,030) שניתן למצוא תחת שורש זה.

כאשר השורש מרכיב תו סיני יחד עם שורשים ומופיע בצד שמאל, הוא יהיה מהצורה:牜 (שבה גם סדר הקווים משתנה).

== התפתחות ==
<gallery>
קובץ:牛-oracle.svg|השורש בכתב עצמות הניחוש, 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה
קובץ:牛-bronze.svg|השורש בכתב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה
קובץ:牛-bigseal.svg|הצורה בכתב החותם הגדול (דָאגְ'ווָאן, 大篆; פיניין: Dàzhuàn) לפני מעל 2,000 שנה
קובץ:牛-seal.svg|הצורה בכתב החותם הקטן או שְׂיָאוגְ'ווָאן (小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |牛牜<sup>רכיב</sup>
|-
| +2
| style="font-size: large;" |牝牞牟
|-
| +3
| style="font-size: large;" |牠牡牢牣牤
|-
| +4
| style="font-size: large;" |牥牦<sup>SC</sup> (=氂<small>->毛</small>)牧牨物牪牫牬
|-
| +5
| style="font-size: large;" |牭牮牯牰牱牲牳牴牵<sup>SC</sup> (=牽)
|-
| +6
| style="font-size: large;" |牶牷牸特牺<sup>SC</sup> (= 犧)
|-
| +7
| style="font-size: large;" |牻牼牽牾牿犁
|-
| +8
| style="font-size: large;" |犀犂(=犁)犃犄犅犆犇犈犉犊<sup>SC</sup> (=犢)犋
|-
| +9
| style="font-size: large;" |犌犍犎犏犐犑
|-
| +10
| style="font-size: large;" |犒犓犔犕犖犗
|-
| +11
| style="font-size: large;" |犘犙犚犛犟<sup>TC וריאנט</sup>
|-
| +12
| style="font-size: large;" |犜犝犞犟<sup>SC וריאנט</sup>
|-
| +13
| style="font-size: large;" |犠<sup>JP</sup> (= 犧)
|-
| +15
| style="font-size: large;" |犡犢犣犤犥犦
|-
| +16
| style="font-size: large;" |犧犨
|-
| +18
| style="font-size: large;" |犩
|-
| +20
| style="font-size: large;" |犪
|-
| +23
| style="font-size: large;" |犫
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=725B מאגר Unihan - U+725B]

קטגוריה:שורשים (כתב סיני)
ישראל ברלין

ישראל זכרוביץ' ברלין (ברוסית: Израил (Израиль) Захарович Берлин; 1886 – אחרי 1920) היה היסטוריון רוסי, עורך שותף ב"יברייסקיה אנציקלופדיה".

== ביוגרפיה ==
יליד פולאצק. בשנת 1902 היה בישיבה בלובביץ'.

לאחר 1917 לקח חלק פעיל בפעילות השלטונות הבולשביקים בפטרוגרד, שסייעו במיוחד לפיתוח עבודה בקרב היהודים<ref>[https://books.google.com.ua/books?id=xiwiCwAAQBAJ&pg=PA392&dq=Берлин+Израиль+Захарович&hl=uk&sa=X&ved=0ahUKEwi8qu_z4ajfAhWECywKHdeyBv4Q6AEIKDAA#v=onepage&q=Берлин_Израиль_Захарович&f=false Мир, которого не стало: воспоминания и впечатления (1884—1914)] / Бен-Цион Динур; пер. с иврита А. Вайсман, С. Могилевский; Центр по изучению российского и восточноевропейского еврейства Иерусалимского ун-та. — Москва: Мосты культуры; Иерусалим: Gesharim, 2008. — С. 392.</ref><ref>[http://www.booksgid.com/istorija/24831-dubnov-s-kniga-zhizni.html Книга жизни: Воспоминания и размышления: Материалы для истории моего времени] / С. М. Дубнов. — СПб, 1998. — 625.</ref>.

בשנת 1919 פרסם מונוגרפיה מחקרית על גורל היהודים ברוסיה "גורלו ההיסטורי של העם היהודי בשטח המדינה הרוסית".

== עבודות נבחרות ==
<div style="direction: ltr;">
* Берлин И. З. Авраам Яковлевич Гаркави — к пятидесятилетнему юбилею его научно-литературной деятельности // Еврейская старина. — 1910. — Окт.-дек. — С. 592—598.
* Берлин И. З. Сказание об Иване Грозном и о разгроме еврейской общины в Полоцке // Еврейская старина. — 1915. — Вып. 2.
* Берлин И. З. Евреи в Южной Руси до образования Русского государства // История евреев в России. Т. II/I. — М., 1921. — С. 1-84.
* Берлин И. З. Евреи в Южной Руси в эпоху Киевского и Галицко-Волынского государства // История евреев в России. Т. II/I. — М., 1921. — С. 113—154.
</div>

== הערות שוליים ==

קטגוריה:היסטוריונים יהודים רוסים
קטגוריה:ילידי 1886
קטגוריה:נפטרים ב-1920
סוק"ק אלכסונים

סוק"ק אלכסונים
סוק"ק אלכסונים הוא וריאנט של סודוקו, אשר בדומה וריאנט סוק"ק, מכיל אלמנטים של קאקורו.

בסוק"ק אלכסונים, בנוסף לחוקי הסודוקו הרגילים, ניתנים סיכומי הספרות המוצבות על חלק מהאלכסונים של ריבועי המשנה (בני 9 משבצות), נתון נוסף המקל על מציאת הספרות שיש להציב בכל משבצת.

קטגוריה:סודוקו
סחלין (מועדון ספורט מקצועני)

סחלין (ברוסית: Сахали́н) הוא מועדון ספורט מקצועני, שנוסד בספטמבר 2014<ref>[http://www.sakhalin.info/news/105781 Состоялась презентация профессионального спортивного клуба «Сахалин».]</ref> ומאגד שלוש קבוצות מקצועניות בענפי ספורט שונים: כדורגל, הוקי וכדורעף.

== היסטוריה ==
מועדון הספורט המקצועני "סחלין" נוסד בשנת 2014 ביוזמת ממשלת מחוז סחלין כדי לאחד שלושה מועדוני ספורט בענפי כדורעף נשים, הוקי וכדורסל.

== מועדוני ספורט ==
=== כדורגל ===
* סחלין

=== כדורסל ===
* סחלין

=== כדורעף נשים ===
* סחלין

== קישורים חיצוניים ==

* 

* [https://sakhalin.biz/sakhalin_psc סחלין], באתר sakhalin.biz

==הערות שוליים==

קטגוריה:2014 ברוסיה
קטגוריה:יוז'נו-סחלינסק: ספורט
קטגוריה:רוסיה: מועדוני ספורט
קטגוריה:אגודות ספורט
קטגוריה:סחלין
קטגוריה:מחוז סחלין
גאורג דיוניסיוס אהרט

גאורג דיוניסיוס אהרט (בגרמנית: Georg Dionysius Ehret; 30 בינואר 1708 – 9 בספטמבר 1770) היה בוטנאי ואנטומולוג הידוע באיוריו הבוטניים.<ref>Ray Desmond, English and Irish Botanists and Horticulturists, 1994, s.v. "Ehret, Georg Dionysius".</ref>

== ביוגרפיה ==
אהרט נולד בגרמניה לפרדיננד כריסטיאן אהרט, גנן ושרטט מוכשר, ואנה מריה אהרט.<ref></ref>

הוא החל את עבודתו כשוליה של גנן ליד היידלברג, והפך לאחד האמנים הבוטניים האירופאים המשפיעים ביותר בכל הזמנים. האיורים הראשונים שלו היו בשיתוף פעולה עם קארולוס ליניאוס וג'ורג' קליפורד בשנים 1735–1736. קליפורד, היה בנקאי הולנדי עשיר ומנהל חברת הודו המזרחית ההולנדית וכן בוטנאי נלהב עם אוסף גדול של צמחים. הייתה לו אפשרות למשוך את כשרונותיהם של בוטנאים כמו ליניאוס ואמנים כמו אהרט. באחוזת קליפורד, הם ייצרו את "הורטוס קליפורטיאנוס" בשנת 1738, יצירת מופת של ספרות בוטנית מוקדמת.

אהרט עבר לאנגליה, שם קידם אותו סר האנס סלואן.<ref></ref>

"אף שהוא לא חקק באופן אובססיבי את מה שראה, הוא גם לא הרשה לתחושת הציור והעיצוב של הפרחים להסיח את דעתו מהיסודות של מבנה הצמחים", ציין וילפריד בלאנט בספרו: אמנות האיור הבוטני.

לעבודתו של אהרט באנגליה היה ביקוש רב. תחריטים שנעשו על פי ציוריו הבוטניים מאיירים את עבודותיו של מארק קטסבי על הצומח של המושבות האמריקאיות. תחריטים מסדרת Plantae et Papiliones Rariores, 1748–59, מצאו את דרכם אל עבודת חרסינה של צ'לסי.<ref></ref> עבור פיליפ מילר הוא אייר רבים מהצמחים המרהיבים יותר שהיו בטיפוח בגן הבוטני של צ'לסי.

אהרט היה בצמרת המקצוע שלו בשנת 1768 כאשר הבוטנאי הצעיר ג'וזף בנקס חזר מלברדור וניופאונדלנד עם הדוגמאות הבוטניות שיצרו לו את המוניטין המקצועי, והוא פנה לאהרט להכין ציורים מהאוסף.<ref>Patrick O'Brian, Joseph Banks, A Life, 1987 p.60.</ref>

ניתן למצוא את יצירות האמנות המקוריות של אהרט במוזיאון להיסטוריה של הטבע בלונדון, בגני קיו בלונדון, בחברה המלכותית, ספריית לינדלי בחברה המלכותית לגננות, מוזיאון ויקטוריה ואלברט, בספריית האוניברסיטה של ארלנגן, בספרית הגן הבוטני של ניו יורק ועוד.

== גלריה ==
<gallery mode="packed" heights="180">
קובץ:Cedar (Cedrus sp.); tree with separate segments of cones and Wellcome V0042998.jpg
קובץ:Ficus carica L, 1771.jpg
קובץ:Fig (Ficus carica L.); 57 segments of flowers and fruits at Wellcome V0043000.jpg
קובץ:Christoph Jakob Trew - Plantae selectae quarum imagines ad exemplaria naturalia Londini - 1765 - 004.jpg
קובץ:Christoph Jakob Trew - Plantae selectae quarum imagines ad exemplaria naturalia Londini - 1765 - 012.jpg
</gallery>

== קישורים חיצוניים ==

== הערות שוליים ==

קטגוריה:מאיירים גרמנים
קטגוריה:מאיירים בריטים
קטגוריה:מאיירים בוטניים
קטגוריה:בוטנאים גרמנים
קטגוריה:בוטנאים בריטים
קטגוריה:ילידי 1708
קטגוריה:נפטרים ב-1770
Snyk

Snyk היא חברת אבטחת מידע ישראלית-בריטית, העוסקת באבטחה של תוכנה המבוססת על רכיבי קוד פתוח.

==היסטוריה==
החברה הוקמה ב-2015 על ידי יוצאי יחידה 8200: גיא פודחרני, אסף חפץ ודני גרנדר. החברה החלה את פעילותה בתל אביב ובלונדון, ובהמשך עבר מטה החברה לבוסטון שבארצות הברית, ושם נמצאים מרבית עובדיה. השלוחה הישראלית של החברה היא סניק ישראל בע"מ. מנכ"ל החברה מאז הקמתה היה גיא פודחרני, וביוני 2019 החליף אותו בתפקיד זה פיטר מקיי, מראשוני המשקיעים בחברה, ופודחרני מונה לנשיא החברה. בשונה ממרבית חברות אבטחת המידע, קהל היעד של סניק הוא מפתחי תוכנה, להם היא מספקת כלים לאיתור חולשות אבטחה ברכיבי קוד פתוח שקיבלו, ולפתח יישומים מאובטחים.

===רכישות===
* באוקטובר 2020 רכשה החברה את חברת DeepCode.
* בינואר 2021 רכשה החברה את חברת Manifold, ועובדי החברה הנרכשת השתלבו ב-Snyk.
* במאי 2021 רכשה החברה את חברת FossID.
* באוקטובר 2021 רכשה החברה את חברת CloudSkiff.
* ביוני 2023 רכשה החברה את הסטארט-אפ הישראלי Enso Security.

===גיוס הון===
בשנת 2016 גייסה החברה גיוס ראשוני בסך שלושה מיליון דולר.

במרץ 2018 גייסה החברה שבעה מיליון דולר.

בספטמבר 2018 גייסה החברה 22 מיליון דולר.

בספטמבר 2019 גייסה החברה 70 מיליון דולר.

בינואר 2020 גייסה החברה 150 מיליון דולר לפי שווי של מיליארד דולר, ובכך הפכה לחד-קרן.

בספטמבר 2020 גייסה החברה 200 מיליון דולר לפי שווי של 2.6 מיליארד דולר.

במרץ 2021 גייסה החברה 175 מיליון דולר, ובנוסף רכשו משקיעים 125 מיליון דולר מהמייסדים והעובדים.

בספטמבר 2021 גייסה החברה 300 מיליון דולר לפי שווי של 8.5 מיליארד דולר, ובנוסף משקיעים קיימים רכשו מניות ב-230 מיליון דולר מעובדים וממשקיעים אחרים.

בדצמבר 2022 גייסה החברה 196 מיליון דולר לפי שווי של 7.4 מיליארד דולר.

==קישורים חיצוניים==
* 

<div class="mw-content-ltr">
* Winston Thomas, [https://www.cdotrends.com/story/15853/why-we-need-reimagine-security-cloud-native Why We Need to Reimagine Security for Cloud-Native], CDOTrends, September 03, 2021
</div>
==הערות שוליים==

קטגוריה:חברות אבטחת מחשבים ישראליות
קטגוריה:חברות תוכנה ישראליות
קטגוריה:חברות חד קרן ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2015
מיקי גידון

מיקי גידון-גידעון (נולד ב-8 באוגוסט 1972) הוא נוירוכירורג ישראלי, מנהל מחלקה נוירוכירורגיה ילדים ב. הוביל בהצלחה את צוות הרופאים, בניתוח הראשון שבוצע בישראל להפרדת תאומות, שנולדו מחוברות בראשן.

== ביוגרפיה ==
גידון נולד וגדל בטהרן, איראן בן אמצעי מבין שלושה אחים. עם סיום לימודיו בתיכון, בשנת 1990, ברח מארץ הולדתו במשאית בעזרת מבריחי סמים בקבוצה של כ-20 יהודים ועלה לישראל. הוא התגורר במרכז קליטה בגילה שבירושלים. אביו נפטר באיראן בשנת 1996 ושנה לאחר מכן, ב-1997 עלתה אימו לישראל (נפטרה בשנת 2015). עם סיום לימודי העברית באולפן התחיל ללמוד הנדסת מכונות באוניברסיטת בן-גוריון בנגב כעתודאי. לאחר 5 סמסטרים עזב את הלימודים והתגייס לצה"ל. בשנת 1995 החל ללמוד רפואה באוניברסיטת בן-גוריון. בשנת 2003 השלים תואר שני במנהל עסקים באוניברסיטת בן-גוריון.

במהלך לימודי הרפואה, הקים את הקורס ללימודי פרסית לתלמידי תואר ראשון ושני בלימודי המזרח התיכון באוניברסיטת בן-גוריון. אבי יששכרוף היה בין תלמידיו.

בשנת 2005 החל בהתמחות בנוירוכירורגיה ב ובשנת 2011 קיבל תעודת מומחה בנוירוכירורגיה. סיים בהצלחה את מבחני ההתמחות של האיגוד האירופאי לנוירוכירורגיה - EANS.

בשנת 2014 עשה השתלמות בנוירוכירורגיה ילדים בבית חולים לילדים בסינסינטי, ארצות הברית וסיים את השתלמות האיגוד האירופאי בנוירוכירורגיה ילדים - ESPN.
בשנים 2018–2019 עבר השתלמות בניתוחי אפילפסיה בילדים בבית חולים רוטשילד בפריז, צרפת. משנת 2017 מנהל את יחידת נוירוכירורגיה ילדים במרכז הרפואי סורוקה.
ב-2 בספטמבר 2021 הוביל את הצוות שהשתתף בניתוח להפרדת תאומות סיאמיות, המחוברות בראשן לראשונה בישראל. הניתוח עבר בהצלחה רבה וזכה לפרסום בישראל ומחוצה לה.

גידון משמש כיועץ רפואי לחברות Startup בתחום ה-BioMed בעיקר בתחום הרובוטיקה הרפואית, מכשור רפואי ובריאות דיגיטלית. הוא מרצה באוניברסיטת בן-גוריון בפקולטה לרפואה והנדסה ביו-רפואית וכמו כן מרצה בכיר להנדסת ביוטכנולוגיה במכללת בראודה להנדסה.

== חיים אישיים ==
מיקי גידון נשוי לשגית בכר, דוברת הסינפונייטה הישראלית באר שבע. הם הורים לשני ילדים ומתגוררים בעומר.

==קישורים חיצוניים==
* 
* 

== הערות שוליים ==

קטגוריה:נוירוכירורגים ישראלים
קטגוריה:סגל המרכז הרפואי האוניברסיטאי סורוקה
קטגוריה:ישראלים ילידי איראן
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:עומר: אישים
קטגוריה:עולים בשנות ה-1970
קטגוריה:ישראלים שנולדו ב-1972
פאלה אלפיטור

פאלה אלפיטור (באיטלקית: Pala Alpitour), המוכרת גם בשם פאלאולימפיקו (PalaOlimpico), היא זירה רב-תכליתית הממוקמת ברובע סנטה ריטה בטורינו שבאיטליה, וממוקמת בסמוך לסטאדיו אולימפיקו. פאלה אלפיטור נחשבת לזירת הספורט המקורה הגדולה ביותר באיטליה. הזירה נבנתה במקור בעלות של 87 מיליון יורו לאולימפיאדת החורף ב-2006, ויחד עם טורינו אספוזיציוני , אירחה את אירועי ההוקי קרח של האולימפיאדה.<ref>[http://www.la84foundation.org/6oic/OfficialReports/2006/2006v3.pdf 2006 Winter Olympics official report.] Volume 3. pp. 74-5.</ref>

ב-8 באוקטובר 2021 נודע כי היא צפויה לארח את אירוויזיון 2022.<ref></ref>

== קישורים חיצוניים ==

* 

== הערות שוליים ==

קטגוריה:טורינו: ספורט
קטגוריה:טורינו: מבנים
קטגוריה:אולמות כדורסל באיטליה
קטגוריה:אולימפיאדת טורינו (2006)
פורדרסטודר

פורדרסטודר (בבווארית: Vorderstoder) היא עיירה במחוז קירכדורף אן דר קרמס שבמדינת אוסטריה עילית באוסטריה. 

== גאוגרפיה ==
העיירה פורדרסטודר שוכנת באזור המנהלי טראונפירטל. כ-55% מאדמות העיירה מיוערות, ו-25% הן אדמות חקלאיות.

==קישורים חיצוניים==

* 

קטגוריה:אוסטריה עילית: יישובים
ליבריה במלחמת העולם הראשונה

מעורבותה של ליבריה במלחמת העולם הראשונה החלה ב-4 באוגוסט 1917, אז הכריזה מלחמה על הקיסרות הגרמנית והצטרפה למדינות ההסכמה.

==היסטוריה==
ליבריה הייתה מדינה ענייה ולא יציבה, ולפני פתיחת מלחמת העולם הראשונה - הקיסרות הגרמנית הייתה אחראית על כ-75% מסחר החוץ שלה. המלחמה גרמה לפגיעה קשה בכלכלת הקיסרות הגרמנית, וכתוצאה ישירה מכך - לפגיעה אנושה בכלכלת ליבריה.<ref name="TuckerRoberts2005"></ref>

על אף שפתיחת המלחמה מנעה מליבריה את היכולת הכלכלית לרכוש נשק, ארצות הברית הסכימה למכור לליבריה כלי נשק בחצי מחיר כדי שהצבא הליברי יוכל להגן על המדינה מהתקוממויות פנימיות.<ref name="KappelKorte1986"></ref>

עם פריצת המלחמה הסתלקו כל הנציגים הגרמניים הרשמיים מליבריה, אך מספר קטן של נציגים נותרו במדינה על מנת להפעיל תחנת טלגרף אחת ששכנה במונרוביה.

ב-6 באפריל 1917 הכריזה ארצות הברית מלחמה על הקיסרות הגרמנית, וב-4 באוגוסט עשתה זאת ליבריה בעקבותיה, תוך שהיא מסלקת את הנציגים הגרמניים מתחנת הטלגרף.<ref name="P&W"></ref> ביוני 1918 השמידה צוללת גרמנית את שאריות תחנת הטלגרף.<ref name="Roberts1972"></ref>

ליבריה שלחה חיילים לסייע במערכה בצרפת, אך הם לא לקחו חלק פעיל בקרבות.

באפריל 1918 הלאימה ליבריה נכסים גרמניים במדינה, מה שגרם לחברות הגרמניות שעדיין נותרו במדינה להסתלק, דבר שהחמיר את מצבה הכלכלי של ליבריה.<ref name="RingWatson2014"></ref> מצבה החמיר אף יותר לאחר שצוללות גרמניות מנעו יציאה של ספינות מליבריה.<ref></ref>

בשל היותה חלק ממדינות ההסכמה - קיבלה ליבריה איגרות מלחמה מארצות הברית, אם כי תמיכה זו באה לקיצה בתום המלחמה. נשיא ארצות הברית וודרו וילסון ניסה להוביל הצעה לתמיכה פיננסית בליבריה בשל תמיכתה בפעילות מדינות ההסכמה וסיועה בסילוק הקיסרות הגרמנית מאפריקה, אך ההצעה נבלמה על ידי הסנאט של ארצות הברית.<ref name="Inc.2003"></ref>

==ראו גם==
* ליבריה במלחמת העולם השנייה

==הערות שוליים==

קטגוריה:מלחמת העולם הראשונה לפי מדינה
קטגוריה:ליבריה: היסטוריה
די. בי. וודסייד

דויד בריאן וודסייד (באנגלית: David Bryan Woodside; נולד ב-25 ביולי 1969) הוא שחקן אמריקאי. מוכר בעיקר בזכות תפקידו כוויין פאלמר בסדרת הטלוויזיה "24", כג'ף מאלון בסדרת הטלוויזיה "Suits" וכאמנאדיל בסדרת הטלוויזיה "לוציפר".

==ביוגרפיה==
וודסייד נולד בשכונת ג'מייקה שברובע קווינס בניו יורק. הוא למד לתואר ראשון באוניברסיטת אולבני, וקיבל תואר שני מבית הספר לדרמה של אוניברסיטת ייל.

==קריירה==
בשנים 2002–2003 שיחק בתפקיד משני בסדרת הטלוויזיה "באפי ציידת הערפדים", כשגילם את דמותו של רובין ווד במשך 14 פרקים.

בשנים 2003–2004 ו-2006–2007 גילם את ויין פאלמר ב-48 פרקים של סדרת הטלוויזיה המצליחה "24".

בשנים 2011–2014 שיחק בתפקיד ראשי בסדרת הטלוויזיה "הרווקות" בתפקיד מלקולם פרנקס.

בשנים 2014–2016 ו-2018 גילם את דמותו של ג'ף מאלון בסדרת הטלוויזיה המצליחה "Suits", וב-2019 המשיך לגלם את הדמות גם בסדרת הספין אוף שלה - פירסון.

בשנים 2016–2021 שיחק בתפקיד ראשי בסדרת הטלוויזיה המצליחה "לוציפר", כשגילם את אמנאדיל, אחיו של לוציפר ובנו הבכור של אלוהים.

הוא שיחק כאורח במספר סדרות טלוויזיה, כגון "הפרקליטים", "האנטומיה של גריי", "מרפאה פרטית", "מונק", "קוד שרוף" ועוד.

ב-2023 שיחק בקומדיה הרומנטית של נטפליקס "המציאה המושלמת" לצדה של גבריאל יוניון. בהמשך, הופיע בסדרת המותחן הטלוויזיוני של נטפליקס "סוכן הלילה" בתור סוכן FBI שנפצע בעבר בעת מילוי תפקידו. <ref></ref>

==חיים אישיים==
בשנים 2008–2010 היה במערכת יחסים עם השחקנית גולדן ברוקס. בשנת 2009 נולדה לזוג בת.<ref>Michaud, Sarah (October 7, 2009) People.com. Retrieved July 14, 2016.</ref>

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת אולבני
קטגוריה:בוגרי בית הספר לדרמה של אוניברסיטת ייל
קטגוריה:אמריקאים שנולדו ב-1969
All I Want (שיר של קודאליין)

"All I Want" (בעברית: "כל מה שאני רוצה") הוא סינגל של הלהקה האירית קודאליין. השיר יצא, על ידי בי-יוניק רקורדס, ב-8 באוקטובר 2013, כסינגל רביעי מתוך אלבום האולפן הראשון של הלהקה, In a Perfect World.

נכון לאוקטובר 2021, השיר הושמע למעלה מ-692 מיליון פעמים בספוטיפיי.<ref></ref>

== וידאו קליפ ==
הווידאו קליפ לשיר, שבוים על ידי סטיבי ראסל, יצא בשני חלקים.<ref></ref><ref></ref> החלק הראשון של הווידאו קליפ, שהועלה בערוץ היוטיוב של הלהקה ב-9 בספטמבר 2012, נצפה למעלה מ-200 מיליון פעמים.<ref></ref> החלק השני של הווידאו קליפ, שהועלה בערוץ היוטיוב של הלהקה ב-4 באוקטובר 2013, נצפה למעלה מ-63 מיליון פעמים.<ref></ref> הווידאו קליפ זכה בקטגוריית הווידאו קליפ הרוק/אינדי הטוב ביותר בפרסי הווידאו קליפים הבריטי .

== במדיה ==
השיר הופיע בפסקול הסרט אשמת הכוכבים וכן בפרק הפיילוט של הסדרה The Royals.

הוא הופיע גם בפרק השני של העונה התשיעית של האנטומיה של גריי, "Remember The Time", במהלך הודעה קולית של מרדית לכריסטינה.

השיר הופיעה גם בעונה החמישית של יומני הערפד.

גרסה של השיר הופיעה בסרטון "Year in Search" השנתי של גוגל שהועלה ביוטיוב ב-12 בדצמבר 2012.<ref></ref>

השיר הופיע בסרטון המחווה של Turner Classic Movies לשנת 2014, "TCM Remembers" שהנציחה את כל אנשי הבידור שמתו במהלך השנה.<ref></ref>

השיר הושמע בסרט גרימסבי.<ref></ref>

השיר הופיע במהלך הסרטון "In Memorium" של פרס גילדת שחקני המסך ב-2021.

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!דנמרק (IFPI Danmark)
|זהב
|45,000
|-
!איטליה (FIMI)
|זהב
|25,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:סינגלים מ-2014
קטגוריה:שירי קודאליין
קטגוריה:שירים באנגלית
קטגוריה:שירי רוק אלטרנטיבי
פצ'רסק (רובע)

פצ'רסק (באוקראינית: Печерський район) הוא רובע או ראיון של קייב, עיר הבירה של אוקראינה.

פצ'רסק הוא הרובע הקטן ביותר של קייב מבחינת שטח ואוכלוסייה, הממוקם בחלקה המרכזי של קייב בגדה הימנית של הדנייפר. על שטחו שוכנים, בנוסף למוסדות תעשייתיים, מדעיים, חינוכיים ותרבותיים, לשכת נשיא אוקראינה, ארמון מרינסקי, הראדה העליונה, ממשלת אוקראינה, הבנק הלאומי של אוקראינה, הפרקליטות של אוקראינה, מרכז הספורט הלאומי אולימפיסקי, המשרדים הראשיים של בנקים ותאגידים אוקראינים רבים.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קייב: רבעים
סקרלט אסטבז

סקרלט אסטבז (באנגלית: Scarlett Estevez; נולדה ב-4 בדצמבר 2007<ref>"Happy Birthday", The Dispatch–Argus (Moline, Illinois, December 4, 2017), p. A2.</ref>) היא שחקנית ומדבבת אמריקאית.

==ביוגרפיה==
אסטבז נולדה בלוס אנג'לס, קליפורניה, ב-4 בדצמבר 2007, וכבר בגיל שלוש השתתפה בפרסומות לאומיות.<ref name="Disney-Bunk'd-Bios"></ref> 

היא אחייניתה של השחקנית ליזה וייל.<ref></ref>

==קריירה==
בשנת 2013 שיחקה בסרט הקצר "The Magic Bracelet".<ref></ref> באותה שנה שיחקה גם בסרט "And Then There Was You".

בשנת 2015 שיחקה בסרט הטלוויזיה "The Massively Mixed-Up Middle School Mystery" של ערוץ ניקלודיאון.

באותה שנה שיחקה גם בסרט "גבר גבר" בתפקיד מייגן, וב-2017 שיחקה את אותו תפקיד גם בסרט ההמשך.<ref></ref><ref></ref>

בשנים 2016–2021 גילמה את טריקסי אספינוזה-דקר בסדרת הטלוויזיה המצליחה "לוציפר".<ref></ref><ref></ref><ref></ref>

משנת 2017 מדבבת אסטבז את דמותה של אסמה לואיז בסדרת הטלוויזיה המונפשת "If You Give a Mouse a Cookie" .

בשנת 2018 דיבבה את איזי בסרט ההנפשה "הגרינץ'".

בשנים 2019–2020 ו-2021 שיחקה את גוון בעונות הרביעית והחמישית של קומדיית המצבים "קיקיוואקה: מחנה קיץ".<ref></ref><ref></ref>

בשנה 2021 שיחקה את הדמות הראשית בשם רוינה בסרט הטלוויזיה "Christmas...Again?!".

בשנת 2022 שיחקה בתפקיד ראשי בסדרת גיבורי העל לבני נוער "Ultra Violet & Black Scorpion" אשר שודרה בערוץ דיסני.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2013
|And Then There Was You
|אביגיל
|
|-
|2015
|גבר גבר
| rowspan="2" |מייגן
|
|-
|2017
|גבר גבר 2
|
|-
|2018
|הגרינץ'
|איזי
| rowspan="2" |דיבוב
|-
|2022
|המיניונים: עלייתו של גרו
|דמויות שונות
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2013
|Redeeming Dave
|ילדה חמודה
|סדרת רשת; פרק: "Holy Sh*t"
|-
|2015
|The Massively Mixed-Up Middle School Mystery
|מנדוזה הצעירה
|סרט טלוויזיה של ניקלודיאון
|-
|2016–2021
|לוציפר
|ביאטריס "טריקסי" אספינוזה
|תפקיד ראשי (עונות 1–4)
תפקיד חוזר (עונות 5–6); 76 פרקים
|-
|2017–2021
|סיפורו של עכבר
|אסמה לואיס
|דיבוב; 21 פרקים
|-
|2019
|קרייג של הנחל
|רוקסי
|דיבוב; פרק: "Camper on the Run"
|-
|2019–2020, 2021
|קיקיוואקה: מחנה קיץ
| rowspan="2" |גוון פלורס
|תפקיד ראשי (עונה 4)
תפקיד אורח (עונה 5); 31 פרקים
|-
|2020–2021
|הבית של רייבן
|2 פרקים
|-
|2021
|Christmas...Again?!
|רו
|סרט טלוויזיה של ערוץ דיסני
|-
|2022
|Ultra Violet & Black Scorpion
|ויולט רודריגז
|תפקיד ראשי; 16 פרקים
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:ערוץ דיסני: שחקנים ומנחים
קטגוריה:אמריקאיות שנולדו ב-2007